Med ovenstående momsangivelse klar til efterindberetning skal vi nu logge ind på SKAT. Det kan du gøre ved at klikke her. Her logger du ind med virksomhedens NemID eller TastSelv-kode.
På forsiden vælger du Moms → Momsindberetning → Se tidligere momsindberetninger. Her kan du nu vælge, hvilken periode du skal rette. Ud for perioden klikker du på ikonet under fanen Ret som vist nedenfor.
Så snart du har klikket på ikonet under fanen Ret, bliver du mødt af nedenstående billede, hvor du nu kan indtaste dine rettelser:
I ovenstående har vi indtastet vores efterindberetninger i feltet Ændring. Tallene er dem, der kom fra guidens 1. del. Der skal kun indtastes tal i de felter, hvor der er en ændring.
Feltet Resultat skal du ikke røre ved – det sørger Skat helt automatisk for.
Tilbage er nu blot at trykke Godkend i bunden af siden.
Skal du betale moms, skal du sørge for at gøre det, når du er færdig. Skal du have penge tilbage, skal du blot afvente, at pengene er på din bankkonto. I guidens 3. del kan du se, hvordan du bogfører det i Dinero.